CELEX: 32015D1345
Language: sl
Date: 2015-07-31 00:00:00
Title: Izvedbeni sklep Komisije (EU) 2015/1345 z dne 31. julija 2015 o objavi sklicevanj na standarde za vrvice in vezalke na otroških oblačilih, prenosne posteljice in podstavke, varnostne pregrade in previjalne mize za domačo uporabo v Uradnem listu Evropske unije v skladu z Direktivo 2001/95/ES Evropskega parlamenta in Sveta (Besedilo velja za EGP)

4.8.2015   
            
            
               SL
            
            
               Uradni list Evropske unije
            
            
               L 207/73
            
         IZVEDBENI SKLEP KOMISIJE (EU) 2015/1345
   z dne 31. julija 2015
   o objavi sklicevanj na standarde za vrvice in vezalke na otroških oblačilih, prenosne posteljice in podstavke, varnostne pregrade in previjalne mize za domačo uporabo v Uradnem listu Evropske unije v skladu z Direktivo 2001/95/ES Evropskega parlamenta in Sveta
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2001/95/ES Evropskega parlamenta in Sveta z dne 3. decembra 2001 o splošni varnosti proizvodov (1) in zlasti prvega pododstavka člena 4(2) Direktive,
   ob upoštevanju naslednjega:
   
               (1)
            
            
               Člen 3(1) Direktive 2001/95/ES proizvajalce obvezuje, da dajejo na trg le varne proizvode.
            
         
               (2)
            
            
               V skladu z drugim pododstavkom člena 3(2) Direktive 2001/95/ES se domneva, da je proizvod varen, kar zadeva nevarnosti in vrste nevarnosti, zajete v ustreznih nacionalnih standardih, kadar je v skladu z neobvezujočimi nacionalnimi standardi, ki prevzemajo evropske, na katere se v skladu s členom 4 navedene direktive sklicuje Komisija v Uradnem listu Evropske unije.
            
         
               (3)
            
            
               V skladu s členom 4(1) Direktive 2001/95/ES evropske organizacije za standardizacijo pripravijo evropske standarde na podlagi pooblastil, ki jih pripravi Komisija.
            
         
               (4)
            
            
               V skladu s členom 4(2) Direktive 2001/95/ES mora Komisija objaviti sklicevanja na take standarde.
            
         
               (5)
            
            
               Komisija je 27. novembra 2000 Evropskemu odboru za standardizacijo (CEN) izdala pooblastilo M/309 za pripravo osnutka evropskih varnostnih standardov, ki obravnava tveganja zadavljenja, poškodb ali utesnjenosti, ki jih povzročajo vrvice in vezalke na otroških oblačilih.
            
         
               (6)
            
            
               Evropski odbor za standardizacijo je v odziv na pooblastilo Komisije sprejel standard EN 14682:2014 „Varnost otroških oblačil – Vrvice in vezalke na otroških oblačilih – Specifikacije“, ki nadomešča standard EN 14682:2007. Standard EN 14682:2014 izpolnjuje pooblastilo M/309 in je skladen s splošno varnostno zahtevo iz Direktive 2001/95/ES. Sklicevanje nanj bi bilo zato treba objaviti v Uradnem listu Evropske Unije, da se nadomesti sklicevanje na standard EN 14682:2007.
            
         
               (7)
            
            
               Komisija je 16. decembra 1997 izdala pooblastilo M/264 Evropskemu odboru za standardizacijo in Evropskemu odboru za elektrotehnično standardizacijo (Cenelec) na področju varstva potrošnikov, v zvezi z izdelki za nego otrok.
            
         
               (8)
            
            
               Evropski odbor za standardizacijo je v odziv na pooblastilo Komisije sprejel standard EN 1466:2014 „Izdelki za otroke – Prenosne posteljice in podstavki – Varnostne zahteve in preskusne metode“, ki nadomešča standard EN 1466:2004. Standard EN 1466:2014 izpolnjuje pooblastilo M/264 in je skladen s splošno varnostno zahtevo iz Direktive 2001/95/ES. Sklicevanje nanj bi bilo zato treba objaviti v Uradnem listu Evropske Unije, da se nadomesti sklicevanje na standard EN 1466:2004.
            
         
               (9)
            
            
               Na podlagi mandata M/264 je Evropski odbor za standardizacijo sprejel tudi standard EN 1930:2011 „Izdelki za otroke – Varnostne pregrade – Varnostne zahteve in preskusne metode“ ter standarda EN 12221-1:2008+A1:2013 „Izdelki za otroke – Previjalne mize za domačo uporabo – 1. del: Varnostne zahteve“ in EN 12221-2:2008+A1:2013 „Izdelki za otroke – Previjalne mize za domačo uporabo – 2. del: Preskusne metode“.
            
         
               (10)
            
            
               Evropski standardi EN 1930:2011, EN 12221-1:2008+A1:2013 in EN 12221-2:2008+A1:2013 izpolnjujejo pooblastilo M/264 ter so skladni s splošno varnostno zahtevo iz Direktive 2001/95/ES. Sklicevanja nanje bi bilo zato treba objaviti v Uradnem listu Evropske unije.
            
         
               (11)
            
            
               Ukrepi iz tega sklepa so v skladu z mnenjem odbora, ustanovljenega z Direktivo 2001/95/ES –
            
         SPREJELA NASLEDNJI SKLEP:
   Člen 1
   V seriji C Uradnega lista Evropske unije se objavijo sklicevanja na naslednje standarde:
   
               (a)
            
            
               EN 14682:2014 „Varnost otroških oblačil – Vrvice in vezalke na otroških oblačilih – Specifikacije“;
            
         
               (b)
            
            
               EN 1466:2014 „Izdelki za otroke – Prenosne posteljice in podstavki – Varnostne zahteve in preskusne metode“;
            
         
               (c)
            
            
               EN 1930:2011 „Izdelki za otroke – Varnostne pregrade – Varnostne zahteve in preskusne metode“;
            
         
               (d)
            
            
               EN 12221-1:2008+A1:2013 „Izdelki za otroke – Previjalne mize za domačo uporabo – 1. del: Varnostne zahteve“;
            
         
               (e)
            
            
               EN 12221-2:2008+A1:2013 „Izdelki za otroke – Previjalne mize za domačo uporabo – 2. del: Preskusne metode“.
            
         Člen 2
   Ta sklep začne veljati dvajseti dan po objavi v Uradnem listu Evropske unije.
   
      V Bruslju, 31. julija 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 11, 15.1.2002, str. 4.